Diari Oficial de la Generalitat Valenciana


Sumari del DOGV 7544, del 10-06-2015 (2015/5094)

RESOLUCIÓ de 28 de maig de 2015, del director general d'Administració Local, per la qual es publica la modificació dels estatuts de la Mancomunitat de la Valldigna
-------------------------------------------------------------------------------------------------------------------------------------------------------------------

### Dades del document

Número de DOGV
:   7544

Data del DOGV
:   10-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5094


Data del document
:   28-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Simat de la Valldigna
    * Benifairó de la Valldigna
    * Barx
    * Tavernes de la Valldigna
    * associació de municipis

RESOLUCIÓ de 28 de maig de 2015, del director general d'Administració Local, per la qual es publica la modificació dels estatuts de la Mancomunitat de la Valldigna [2015/5094]  
La Mancomunitat de la Valldigna, mitjançant un acord del Ple adoptat per majoria absoluta de vots, en sessió de 14 d'octubre de 2014, va decidir procedir a la modificació dels seus estatuts a fi d'incorporar-hi l'adhesió a la mancomunitat del municipi de Barx, l'assumpció de la prestació del servici de «prestació supra local de polítiques esportives i de temps lliure» i esmenar un error material existent en els estatuts actualment vigents.  
D'acord amb el que disposa l'article 25 dels estatuts de la mancomunitat, l'adhesió d'un nou membre té la naturalesa de modificació constitutiva de la mancomunitat, i el mateix ocorre, segons el que disposa l'article 95.2 de la Llei de Règim Local de la Comunitat Valenciana, amb l'assumpció de la prestació d'un nou servici, per la qual cosa, d'acord amb el que disposa l'article 95.1 de la llei esmentada, el procediment per a la seua tramitació i aprovació definitiva serà l'establit en l'article 93.2, 3 i 4 de la dita llei valenciana de règim local.  
  
La modificació corresponent a l'adhesió del municipi de Barx afecta l'article 1, al qual s'incorpora el municipi de Barx, i la disposició addicional segona, que assigna el nombre de vots que corresponen als membres de la mancomunitat, a la qual s'incorpora el municipi de Barx amb 9 vots. Pel que fa a l'assumpció de la prestació d'un nou servici, afecta l'article 3.1.b, al qual s'incorporen les polítiques supralocals esportives i de temps lliure. Finalment, s'esmena l'error que hi ha en l'article 26.2, paràgraf segon, substituint la referència a l'article 18 per l'article 19.  
  
Perquè l'adaptació adquirisca eficàcia, és necessari procedir a la seua publicació en el Diari Oficial de la Comunitat Valenciana, d'acord amb el que disposa l'apartat 4 de l'article 93 de la Llei de Règim Local de la Comunitat Valenciana  
Remesos l'expedient tramitat i els estatuts aprovats a esta Direcció General d'Administració Local, no s'hi advertix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana, i d'acord amb el que disposa l'article 32.2 del Decret 89/2014, del Consell, pel qual s'aprova el Reglament orgànic i funcional de la Presidència, i de la Conselleria de Presidència, i Agricultura, Pesca, Alimentació i Aigua, resolc:  
  
Article únic  
Publicar en el Diari Oficial de la Comunitat Valenciana el text dels articles dels estatuts de la Mancomunitat de la Valldidgna, modificats per acord plenari d'esta, que es transcriuen a continuació com a annex, ja que s'ha acreditat en l'expedient la legalitat de les actuacions.  
  
Contra esta resolució, que posa fi a la via administrativa, en virtut del que establix la disposició addicional tercera, apartat primer, del Decret 89/2014, de 13 de juny, del Consell, pel qual s'aprova el Reglament orgànic i funcional de la Presidència i de la Conselleria de Presidència i d'Agricultura, Pesca, Alimentació i Aigua, podran interposar-se els recursos següents:  
a) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la notificació d'esta resolució, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la notificació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això, sense perjuí que els interessats puguen exercitar qualsevol altra via que consideren oportuna.  
  
València, 28 de maig de 2015.- El director general d'Administració Local: Vicente Saurí Martí.  
  
  
ANNEX  
Modificació dels Estatuts de la Mancomunitat de la Valldigna  
  
I. Modificació de l'article 1, apartat 1:  
Article 1. Municipis que integren la Mancomunitat i definició  
1. La Mancomunitat de la Valldigna està constituïda pels municipis de Barx, Benifairó de la Valldigna, Simat de la Valldigna i Tavernes de la Valldigna, província de València, a l'empara del que disposa l'ordenament jurídic vigent.  
  
II. Modificació de l'article 3, apartat 1.b  
Article 3. Objecte i competències  
1. La Mancomunitat es constituïx a fi de la prestació dels servicis següents, incloent-hi les obres necessàries per a la seua prestació:  
a)?????????????????????????-  
b) Polítiques supra locals de promoció cultural, esportiva i de temps lliure.  
c)?????????????????????????-  
d) ????????????????????????-  
  
III. Modificació de l'article 26.2, segon paràgraf  
Article 26. Efectes econòmics de l'adhesió i separació de municipis  
  
1. ??????????????????????-  
2. ??????????????????????-  
Si no hi ha tal patrimoni, aportarà la quota que resulte de multiplicar la quantitat a què es referix l'apartat b de l'article 19 per un nombre d'anys que no podrà excedir-ne cinc.  
  
IV. Modificació de la disposició addicional segona, paràgraf primer  
  
Prenent com a referència el nombre de regidors que corresponen en cada municipi de conformitat amb l'article 179 de la Llei Orgànica 5/1985, de 19 de juny, reguladora del règim electoral general, a l'efecte de l'assignació de vots en el ple de la mancomunitat s'establix l'escala següent:  
- Barx: 9 vots.  
- Benifairó de la Valldigna: 11 vots.  
- Simat de la Valldigna: 11 vots.  
- Tavernes de la Valldigna: 17 vots.